امانه عليك يا ليل طول

امانه عليك يا ليل طول اغنيه مصريه الفها فتحى قوره و لحنها و غناها كارم محمود

 كلمات 

امانه عليك يا ليل طوِل و هات العمر مـ الأول

باحب جديد و قلبى سعيد يا ريتنى عشقت عمنول

امانه امانه .. أمانه امانه .. امانه يا ليلى يا ليل

.....

يا ليل طوِل علا العشاق و قول للفجر ما يبانشِى

يهون العمر ع المشـتاق وســاعة القرب ماتهونشى

يغنى لك يا ليل يا ليل ..علا السهران يا ليل يا ليل

ترد عليه نجوم الليل تقول له كـمان من الأول

امانه امانه .. امانه امانه .. امـانه يا ليلى يا ليل

.....

سنين فاتت و انا خالى انادى الحب و اتمناه

و ادينى عرفته و بئا لى أمل ف الدنيا باستناه

و اغنى لك يا ليل يا ليل.. علا الفرحان يا ليل يا ليل

ترد عليّا نجوم الليل تقول لى كمان من الأول

امانه امانه .. امانه امانه .. امانه يا ليلى يا ليل

.....

حبيبى البدر لما يبان و عـوده الغصن لما يميل

خدوده الورد ف البستان عيونه السحر فيها جميل

حبيبى يا ليل .. عروسة الليل

علا العرسان .. يا ليل طول

اغنى له و اقول يا ليل يقول لى كمان من الأول

امانه امانه .. امانه امانه .. امانه يا ليلى يا ليل

 لينكات برانيه 
 يوتيوب
https://m.youtube.com/watch?v=43I0k6lxIsc
 مصادر 

تصنيف:كارم محمود
تصنيف:اغانى كارم محمود
تصنيف:اغانى باللغه المصريه
تصنيف:اغانى مصريه
تصنيف:كلمات اغانى